
Резюме на анализа на проведения мониторинг през 2019 година в изпълнение на Системата за мониторинг в държавните горски територии, управлявани от ТП ДГС Буйновци
1.1. Финансов план на стопанството:
Финансовия план на стопанството за 2019 година е изпълнен на 92,6 % от планирания дърводобив. Планираните приходи за изпълнени.
1.2. Социални споразумения:
· Използва се Браншовия колективен трудов договор на работещите в отрасъл “Горско стопанство - Стопанисване“ през 2019-2020 г.;
· Стопанството осигурява достъп до основни социални услуги и застраховки.
· Осигурява се допълнителен платен отпуск за определен брой години трудов стаж.
· Работниците, служителите и пенсионираните такива, получават дърва за огрев и строителен материал на преференциални цени срещу заплащане разходите за добив. 
· Няма постъпили жалби от страна на работещите на територията на стопанството.
1.3. План/програма за обучение и квалификация на персонала:
· Има програма за обучение на работещите в стопанството;
[image: ]   След всяко проведено обучение има съставени протоколи, които ги удостоверяват.
1.4. Здравословни и безопасни условия на труд, вкл. на работниците на подизпълнителите:
· Предоставено е облекло и оборудване на работещите в стопанството;
· Проведени са инструктажи за здравословни и безопасни условия на труд и са попълнени и подписани инструктажните книги;
· Няма регистрирани трудови злополуки;
· Стопанството има сключен трудов договор с фирма по трудова медицина и се извършват прегледи на работещите. Комуникацията на стопанството с фирмата, осигуряваща трудова медицина, е на много високо равнище.;
1.5. Ангажиране на заинтересованите страни:
· Проведени са срещи и консултации със заинтересованите страни, свързани с дейността [image: ]на стопанството. Срещите са документирани;
· Няма извършени промени в планираните горскостопански дейности в резултат от споразумения и предложения от заинтересованите страни.
1.6. Незаконни/нерегламентирани дейности в горите
· Извършени са съвместни проверки с компетентните органи;
· Назначен е мобилен контролен екип, който е оборудван с необходимите средства;
· Има съставени констативни протоколи за установени нарушения;
· Има надлежно съхранена документация/кореспонденция с ИАГ, РДГ, РИОСВ, МЗХГ.

1.7. Изпълнение на горскостопанския план;
· изпълнението на дейностите от горскостопанския план в кореспонденция с планираното по финансов план на стопанството се изпълняват ритмично и съгласно утвърдените ГСП и ФП.
·            Средния годишен обем на дървесина, предвиден по ГСП, е 35 989 м3. През 2019 г. са добити 23 224 м3 лежаща маса.

1.8. Промени в границите, собствеността, функционалността и предназначението на територии в рамките на стопанството;
· Няма промени в площта на ГСЕ;
· Няма промени в собствеността и предназначението на горски територии;
· Няма промени във функционалното предназначение на териториите; 
· Със заповед № РД – 658/13.10.2017 г. на МОСВ е актуализирана площта на защитена територия – защитена местност „Слона“ от 133 дка на 136,679 дка.
· Не са извършвани промени в планове за управление на защитени територии и зони.
1.9. Здравословно състояние на гората;[image: ]
През 2019 г. са подадени и заведени 30 бр. сигнални листове - ДГТ, с които е сигнализирано за болести по иглолистните видове, причинени от насекомни вредители /корояди/, снеголом и снеговал в иглолистни култури и широколистни насаждения, ветролом и ветровал в широколистни насаждения, изсипване на иглиците и съхнене при б. бор. Изведени са санитарни и принудителни сечи на площ от 1007 дка.
На територията на ДГС Буйновци – ДГТ, са заложени 8 бр. феромонови уловки с цел наблюдение нападение от корояди.
Общото здравословно състояние на широколистните гори на територията на стопанството може да се определи като добро. Иглолистните култури страдат от съхнене и болести.
С проведените санитарни сечи е намалено разпространението на установените заболявания, както и намаляване популацията на корояда.
     На територията на стопанството през 2019 г. няма възникнали пожари.

· Няма негативни въздействия от антропогенни дейности.
· Предприети са мерки/дейности за подобряване на здравословното състояние на гората (предписания и съгласуване с РДГ, ЛСЗ, РИОСВ, досиета на обекти с проведени санитарни и принудителни сечи.)
1.10. Ползване/добиви и горскостопански дейности;
· През 2019 г. на пазара са реализирани 42 бр. коледни елхи. Има подадено 1 бр. заявление за събиране на билки /левурда/. 
· Разпределението на добитата през 2019 г. дървесина по категории е както следва: 

	Категория
	иглолистни
	широколистни

	
	леж.м3

	Едра
	3203
	2245

	Средна
	1564
	246

	Дребна
	5
	3

	Дърва
	8088
	7870

	Всичко:
	12860
	10364


· Изведените сечи са на площ от 403,1 ха — по видове сечи, данните са посочени в регистър на изведените сечи.
·            През 2019 г. със специализирана техника са направени нови тракторни пътища и са ремонтирани стари съществуващи, от фирми-изпълнители. Със собствени сили и работници е извършено прочистване и поддържане на горски пътища, включващо отводняване и стабилизиране, както и поддръжка на лесокултурни прегради.  
· Почвоподготовката и залесяването са извършени на площ от 33 дка, с показател – попълване на редини, като е залесено с фиданки от зимен дъб в иглолистни култури. Отгледани са култури на площ от 67 дка, изведено е подпомагане на естественото възобновяване и отгледни сечи без материален добив.
· Не са използвани торове и пестициди.
1.11. Гори с висока консервационна стойност:
· Има процедура за мониторинг на ГВКС;
· Извършван е мониторинг на мониторирани видове;
· Определени са мониторирани екосистеми;
· Извършен е мониторинг и на гори с други консервационни стойности (ВКС 4 и ВКС 6).
1.12. Представителни образци от естествени горски екосистеми:
· Има процедура за мониторинг на ГВКС;
· Има списък на гори във фаза на старост;
· Има списък на представителни образци от естествени горски екосистеми – по директива 92/43/ЕЕС, горна граница на гората, тревни и скални съобщества и т.н.; 
· Извършен е мониторинг на мониторирани екосистеми (ВКС З) 
1.13. Въздействие на дейностите по управление върху околната среда:
· Използваните лесовъдски системи и процесите на възобновяване са изкуствено залесяване и естествено възобновяване.
· Няма наличие и разпространение на инвазивни видове.
· Извършен е мониторинг на видове и екосистеми по т. 1.11 и 1. 12 по-горе.
· Има данни за честота, разпространение и степен на повреди от природни бедствия в резултат от горскостопански дейности.
· Не са нанасяни негативни въздействия върху водни ресурси при провеждане на горскостопанските дейности.
· Няма нанесени щети и негативни въздействия върху почвите вследствие на проведените горскостопански дейности. При необходимост фирмите-изпълнители извършват рехабилитация на горските пътища след приключване на сечта и извоза от обекта. 
· Поддържат се в добро състояние постоянните и временни горски пътища.
· Мониторира се наличието на отпадъци в горските територии. Стопанството своевременно взема мерки за отстраняването на регистрираните налични отпадъци.
1.14. Въздействие на дейностите по управление върху социалната среда;
· Има регистър на постъпили жалби и сигнали, свързани с правата и собствеността на местните общности, засегнати и заинтересовани страни и начина, по който са разрешени.
· Няма въздействия върху източници на питейна вода и други ползвания на водни ресурси - ВКС 4.1 от Доклада за ГВКС.
· През 2019 г. усвоената дървесина от местни фирми е в размер на 4389 леж. м3.
· ДГС Буйновци участва при необходимост в снабдяването на местното население с дърва.
· обектите от културно-историческо, икономическо, екологично, религиозно или духовно значение за местните общности са в добро функционално състояние.
1.15. Промени в околната среда;
· Има наличие на редки и застрашени местообитания - данни от т. 1.12. Представят се попълнени проверовъчни листи за редки и застрашени местообитания - ВКС 3 от Доклада за ГВКС.
· Популациите на редки и застрашени видове от т. 1.11 са в добро състояние. Предоставени са попълнени проверовъчни листи за популации на редки и застрашени видове - ВКС 1.2 и ВКС 1.3. от Доклада за ГВКС.
· [bookmark: _Hlk41989101]На територията на стопанството има защитени територии и зони, описани в Доклада за ГВКС – ВКС 1.1
· На територията на стопанството няма големи природни нарушения - каламитети, пожари или други неблагоприятни въздействия.

/инж. Д. Колева — лесоинженер/
image1.jpg




image2.jpg




image3.jpg




